als_Latn dik_Latn sag_Latn
Prishtinë, 19 mars 2015 – Zëvendëskryeministri e ministri i Punëve të jashtme i Kosovës Hashim Thaçi nesër në Vjenë do të marrë pjesë në Samitin rajonal kundër ekstremizmit.
Thaçi, përmes Facebookut, ka zbuluar se në samit do të flasë për tolerancën fetare në Kosovë.
Lidhur me këtë ai në këtë rrjet social ka shkruar:
“Në foto është Ferizaj, ku xhamia e kisha e ndajnë një oborr me shekuj. Toleranca jonë historike, dialogu dhe respekti për të gjitha besimet si dhe Kushtetuta jonë e avancuar që mbron minoritetet, janë mjetet kryesore me të cilat Kosova lufton ekstremizmin e dhunshëm dhe radikalizmin fetar”, ka shkruar ai.
“Kjo është edhe porosia ime kryesore nesër në Vjenë, ku do të flas para 14 ministrave si dhe Komisionerit të BE-së, zyrtarëve të Interpolit, në Samitin rajonal kundër ekstremizmit, për mënyrat se si Kosova po lufton me sukses dukuritë negative falë traditës tonë kombëtare të tolerancës”.
als_Latn als_Latn als_Latn als_Latn als_Latn